& observandis, cum meis oculis non semper satis fide- 
rem, quotiescumque opus fuit, adjutricem operam prae- 
stitit Ignarius Molineri, cujus peritiam, atque diligen- 
tiam in stirpibus conquirendis & observandis commen- 
datam volo. Quamvis autem hoc additamentum satis per 
se conspicuum mihi quidem videatur, quod nempe cen- 
tum amplius stirpes cum non paucis prorsus novis con- 
tineat , non tamen dubito , quin olim aliorum investiga- 
tione & labore, industriaque nondum recensitae plantae 
in communem usum proferantur . Ad me autem quod 
attinet id unum a te peto, amice Lector, dum novos 
hosce conatus etiam atque etiam tibi commendo , ut si 
quid in eis reperias , quod emendandum censeas ( re- 
peries autem fortasse multa ) seni homini parum firma va- 
letudine utenti , & cui propter summam visus imbecil- 
litatem non licet pro voluntate libros evolvere , beni- 
gnus indulgeas. 
